ส่วนที่ 1

บริษัทที่ออกหลักทรัพย์

การดำเนินธุรกิจในรอบปี

ปี 2555 นับเป็นปีที่ยากลำบากในประวัติศาสตร์การดำเนินธุรกิจของผาแดงในรอบ 30 ปี
ซึ่งเป็นผลกระทบจากหลายปัจจัยที่ควบคุมไม่ได้ ทั้งจากภาวะเศรษฐกิจโลกที่ตกต่ำ
ราคาโลหะสังกะสีโลกที่ลดลงรวมถึงต้นทุนการผลิตที่สูงขึ้น
ส่งผลกระทบอย่างรุนแรงต่องบการเงินของบริษัทฯ

จากภาวะวิกฤติเศรษฐกิจยุโรปและการชะลอตัวของเศรษฐกิจประเทศจีน
ทำให้ปริมาณความต้องการใช้โลหะสังกะสีโลกในปี 2555 มีจำนวน 12.40 ล้านเมตริกตัน
ลดลงร้อยละ 2.8
ขณะที่ปริมาณการผลิตโลหะสังกะสีโลกสูงขึ้นและทำให้ปริมาณสำรองในตลาดโลกเพิ่มขึ้นมากเป็นประวัติการณ์
ส่งผลให้ราคาโลหะสังกะสีโลกตกต่ำ และมีระดับราคาเฉลี่ยทั้งปีอยู่ที่ 1,948
เหรียญสหรัฐต่อเมตริกตัน ลดลงร้อยละ 11 เมื่อเทียบกับปี 2554

บริษัทฯ ยังได้เผชิญกับต้นทุนการผลิตที่เพิ่มขึ้นโดยเฉพาะค่าไฟฟ้าซึ่งเป็นหนึ่งในรายการค่าใช้จ่ายหลัก
รวมถึงต้นทุนวัตถุดิบแร่นำเข้าและเคมีภัณฑ์ที่ใช้ในกระบวนการผลิต
ขณะที่การป้อนวัตถุดิบแร่สังกะสีซิลิเกตจากเหมืองแม่สอดซึ่งเป็นแร่ต้นทุนต่ำมีปริมาณลดลง
อีกทั้งค่าถลุงแร่ (Treatment charge)

ที่โรงถลุงสังกะสี จังหวัดตาก ได้รับจากผู้ขายแร่ลดลง ประกอบกับเงินบาทที่แข็งค่าขึ้น
ได้ส่งผลกระทบ

ต่องบการเงิน ทำให้บริษัทฯ ต้องเพิ่มความพยายามอย่างมากเพื่อลดปัญหาที่เกิดขึ้น

ด้วยสภาพแวดล้อมที่ไม่เอื้ออำนวยต่อธุรกิจ
ทำให้ฝ่ายจัดการได้พิจารณาทบทวนวิสัยทัศน์องค์กรและแผนกลยุทธ์
โดยได้รับการสนับสนุนจากผู้เชี่ยวชาญจากภายนอกจัดทำแผนกลยุทธ์ธุรกิจที่ต้องทำให้เกิดการเปลี่ยนแปลงขององค์กรเพื่อส่งผลให้งบการเงินมีความเข้มแข็ง
มีโครงสร้างอุตสาหกรรมที่มั่นคง และสร้างการเติบโตที่ยั่งยืนในระยะยาว

การก้าวสู่ศักราชใหม่
เราได้ปรับเปลี่ยนวิสัยทัศน์องค์กรแทนวิสัยทัศน์เดิมที่ไม่สอดคล้องกับสภาพแวดล้อมของการดำเนินงานในปัจจุบันอีกต่อไป
โดยเฉพาะอย่างยิ่ง เมื่อแร่ที่ผลิตได้จากเหมืองแม่สอดจะหมดในช่วง 5 ปีข้างหน้า ทำให้บริษัทฯ
ไม่สามารถเป็น “ผู้ผลิตโลหะสังกะสีที่มีคุณภาพสูงต้นทุนต่ำ”

อีกต่อไป แต่ต้อง ”มุ่งเป็นผู้นำในผลิตภัณฑ์โลหะสังกะสีคุณภาพสูงในเอเชียตะวันออกเฉียงใต้” แทน

เพื่อการพลิกฟื้นธุรกิจ บริษัทฯ จึงต้องขับเคลื่อนองค์กรด้วยนวัตกรรมและการเติบโตที่ยั่งยืน
สร้างมูลค่าเพิ่มสูงสุดให้กับลูกค้า เคารพต่อพนักงานและสิ่งแวดล้อม
สนับสนุนชุมชนท้องถิ่นที่เราเข้าไปดำเนินการและสร้างผลตอบแทนที่ดีที่สุดแก่ผู้ถือหุ้น
โดยเครื่องมือที่จะช่วยทำให้วิสัยทัศน์ใหม่นี้เป็นจริงก็คือ แผนกลยุทธ์

ที่มุ่งเน้นใน 4 ด้านหลัก คือ การสร้างนวัตกรรมและเทคโนโลยี
การวางระบบจัดหาการพัฒนาอุตสาหกรรมขั้นปลายและสร้างกระบวนการทำงานที่เป็นเลิศ

เราได้ขับเคลื่อนตามแผนกลยุทธ์ทั้ง 4 ด้านแล้ว กล่าวคือ
สร้างความมั่นคงด้านวัตถุดิบโดยใช้วัตถุดิบที่ไม่ได้มาจากกระบวนการดั้งเดิมให้มากขึ้น
การผลิตโลหะมีค่าซึ่งเป็นผลิตภัณฑ์พลอยได้จากการถลุงสังกะสี
การขยายกำลังการผลิตและการจำหน่ายโลหะสังกะสีผสมซึ่งเป็นผลิตภัณฑ์ที่มีมูลค่าเพิ่ม และ

การควบคุมค่าใช้จ่ายดำเนินการ

บริษัทฯ ได้จัดทำแผนดำเนินการตามกลยุทธ์อย่างจริงจังตั้งแต่ปลายปี 2555
เราเชื่อมั่นว่าแผนดำเนินการต่างๆ
ที่ผู้บริหารและพนักงานได้ร่วมดำเนินการนั้นจะบรรลุผลอย่างรวดเร็วในปี 2556
ซึ่งจะเห็นผลได้จากงบการเงินของบริษัทฯ

ปี 2556 จะเป็นจุดพลิกฟื้นธุรกิจของผาแดงฯ ให้เป็นบริษัทฯ ที่มั่นคง
มีเป้าหมายที่ชัดเจนและปรับเปลี่ยนให้สามารถจัดการกับสิ่งท้าทายและได้รับประโยชน์จากโอกาสที่จะมาถึง
เราไว้วางใจในภูมิปัญญาและประสบการณ์ของพนักงานที่สนับสนุนและทุ่มเทให้เกิดการเปลี่ยนแปลงไปสู่ผลสำเร็จ
และ

ยังคงความเป็นผู้นำและเป็นโรงถลุงสังกะสีแห่งเดียวในภูมิภาคเอเชียตะวันออกเฉียงใต้

บริษัท ผาแดงฯ ได้แสดงถึงพันธะสัญญาต่อการเป็นอุตสาหกรรมชั้นนำที่ก้าวสู่ความยั่งยืน ด้วย

ความใส่ใจต่อกระบวนการผลิตที่เป็นมิตรกับสิ่งแวดล้อมและชุมชนโดยรอบกิจการ
พร้อมทั้งช่วยยกระดับมาตรฐานคุณภาพชีวิตให้กับชุมชนมาอย่างยาวนาน
ดังเป็นที่ประจักษ์ในการดำเนินงานของเหมืองแม่สอดที่เป็นมิตรกับสิ่งแวดล้อมและมีความรับผิดชอบต่อสังคม
ทำให้เหมืองแม่สอดได้รับรางวัลเหมืองแร่สีเขียวติดต่อกันปีที่ 3 ในปี 2555 และรางวัล CSR-DIW
ในปีเดียวกัน จากกรมอุตสาหกรรมพื้นฐานและการเหมืองแร่ กระทรวงอุตสาหกรรม

ความรับผิดชอบต่อสังคมขององค์กร

พันธกิจเกื้อกูลสังคมของผาแดงฯ ก้าวรุดไปไกล

ในปี 2555 ผาแดงฯ
ยังคงดำเนินการตามพันธกิจอย่างต่อเนื่องเพื่อพัฒนาคุณภาพชีวิตที่ดีขึ้นของชุมชนที่อยู่โดยรอบกิจการ
ซึ่งเป็นการตอกย้ำอย่างหนักแน่น ถึงปรัชญาการพัฒนาที่ยั่งยืนของบริษัทฯ

โรงถลุงสังกะสีและเหมืองแม่สอด
ได้ดำเนินกิจกรรมด้านความรับผิดชอบต่อสังคมมากมายและกว้างขวาง ส่งให้ผาแดงฯ
เป็นผู้มีบทบาทสำคัญต่อการพัฒนาสังคมและสิ่งแวดล้อมในจังหวัดตาก โดยในปี 2555 บริษัทฯ
ได้ดำเนินกิจกรรมช่วยเหลือและพัฒนาชุมชนเป็นจำนวนเงินมากกว่า 10 ล้านบาท
เมื่อรวมกับการช่วยเหลือและพัฒนาชุมชนในด้านต่างๆ นับตั้งแต่เริ่มดำเนินกิจการในปี 2524
จนถึงปัจจุบัน รวมเป็นจำนวนเงินไม่น้อยกว่า 200 ล้านบาท

การช่วยเหลือสังคมมีทั้งการสนับสนุนด้วยเงินและไม่ใช่เงิน เพื่อพัฒนาคุณภาพชีวิตในด้านต่างๆ ได้แก่
สาธารณประโยชน์ การศึกษา สาธารณสุข และศาสนาวัฒนธรรม

ผลสำเร็จในการดำเนินงานด้านความรับผิดชอบต่อสังคมของบริษัทฯ ในปี 2555
เกิดจากการสานต่อผลสำเร็จที่ผ่านมา
ซึ่งตอบสนองความต้องการอย่างตรงจุดของชุมชนดังวัดผลได้จากผลประโยชน์ต่างๆ ที่ชุมชนได้รับ
นอกจากนี้บริษัทฯ ยังได้ดำเนินกิจกรรมด้านการพัฒนาชุมชนผ่านการดำเนินงานของมูลนิธิ

ผาแดงเพื่อพัฒนาคุณภาพชีวิตประชาชนซึ่งก่อตั้งขึ้นเมื่อวันที่ 9 กุมภาพันธ์ 2550
เพื่อสนับสนุนการพัฒนาคุณภาพชีวิตให้กับประชาชนในพื้นที่ชนบท

ด้านสาธารณประโยชน์

พนักงานผาแดงฯ
ดำเนินกิจกรรมอาสาพัฒนาร่วมกับชุมชนในพื้นที่ในการก่อสร้างและปรับปรุงสาธารณประโยชน์ต่างๆ
ที่จำเป็นและเป็นความต้องการของชุมชน เช่น ถนน และทางระบายน้ำ เป็นต้น นอกจากนี้บริษัทฯ
ยังบำเพ็ญประโยชน์ช่วยเหลือผู้ประสบภัยต่างๆ อาทิ
บริการรถน้ำช่วยเหลือชุมชนและโรงเรียนที่ประสบภัยแล้ง

การดำเนินกิจกรรมพัฒนาสาธารณประโยชน์ให้แก่ชุมชนของบริษัทฯ
นับเป็นกิจกรรมที่ใช้งบประมาณสูงเป็นอันดับหนึ่งรวมเป็นมูลค่ากว่า 65.5
ล้านบาทตลอดระยะเวลากว่า 30 ปี

ด้านการศึกษา

ในปี 2555 บริษัทฯ ได้สนับสนุนกิจกรรมด้านการศึกษาเป็นจำนวนเงินกว่า 3 ล้านบาท
โดยมอบทุนการศึกษาแก่เยาวชนในจังหวัดตากทุกระดับการศึกษา จำนวน 620 ทุน
และสนับสนุนอุปกรณ์ต่างๆ อีกมากมาย ได้แก่ เครื่องแบบนักเรียน กระเป๋านักเรียน
เครื่องเขียนและอุปกรณ์คอมพิวเตอร์ รวมทั้งสนับสนุนการปรับปรุงอาคารเรียน
อาคารเรือนนอนสำหรับนักเรียนบ้านไกล และสนามกีฬา นอกจากนี้
ยังให้การสนับสนุนโครงการอาหารกลางวันแก่โรงเรียนที่ขาดแคลนซึ่งได้ขยายโครงการโดยไม่มีข้อผูกพันใดๆ

ด้านสิ่งแวดล้อม

บริษัทฯ ได้ดำเนินโครงการฟื้นฟูสภาพแวดล้อมของเหมืองแม่สอดอย่างต่อเนื่อง ทั้งนี้บริษัทฯ
ได้น้อมนำแนวพระราชดำริของพระบาทสมเด็จพระเจ้าอยู่หัวใช้หญ้าแฝกเพื่อฟื้นฟูสภาพแวดล้อมของเหมือง
โดยปลูกหญ้าแฝกอนุรักษ์ดินและน้ำเป็นประจำทุกปี
ซึ่งได้รับความร่วมมือจากตัวแทนทุกภาคส่วนเข้าร่วมกิจกรรมปลูกแฝกจำนวนกว่า 1,000 คน
ประกอบด้วย หน่วยราชการ ชุมชนโดยรอบเหมือง คณะครูและนักเรียนจากโรงเรียนต่างๆ
รวมทั้งพนักงานผาแดงฯ เข้าร่วมในกิจกรรมดังกล่าว
ทั้งนี้การปลูกหญ้าแฝกสามารถป้องกันการพังทลายของดินและช่วยปรับปรุงคุณภาพดินให้มีความสมบูรณ์

ในปี2555 บริษัทฯ ยังได้ดำเนินกิจกรรมอื่นๆ ด้วย อาทิ การสร้างฝายชะลอน้ำ การขุดลอกลำห้วย
และปลูกต้นไม้ในพื้นที่ต่างๆภายในเหมืองแม่สอด

นอกจากนี้ทุกสำนักงานยังได้จัดกิจกรรม “เปิดบ้านสานสัมพันธ์ (Open House)”
เพื่อเปิดโอกาสให้หน่วยราชการ ผู้นำชุมชน ชาวบ้าน คณะครูและนักเรียนจากโรงเรียนต่างๆ
เข้าเยี่ยมชมกระบวนการผลิตและระบบการจัดการด้านสิ่งแวดล้อมของบริษัทฯ
ซึ่งตลอดทั้งปีมีผู้เข้าเยี่ยมชมมากกว่า 2,000 คน

ด้านสาธารณสุข

บริษัทฯ
ได้บริจาคอุปกรณ์เครื่องมือแพทย์อย่างต่อเนื่องให้กับโรงพยาบาลในจังหวัดตากและโรงพยาบาลส่งเสริมสุขภาพประจำตำบล
อาทิ มอบเครื่องช่วยหายใจให้กับโรงพยาบาลสมเด็จพระเจ้าตากสินมหาราช นอกจากนี้บริษัทฯ
ยังจัดหน่วยรถพยาบาลฉุกเฉินและบุคลากรพร้อมให้บริการช่วยเหลือ

ผู้ประสบอุบัติเหตุบนท้องถนนร่วมกับหน่วยงานบรรเทาสาธารณภัยท้องถิ่น

ด้านศาสนาและวัฒนธรรมประเพณี

บริษัทฯ บริจาคเงินเพื่อปรับปรุงศาสนสถานและร่วมงานบุญพิธีและประเพณีต่างๆ ของจังหวัดตาก

มูลนิธิผาแดงเพื่อการพัฒนาคุณภาพชีวิตประชาชน

นับตั้งแต่ก่อตั้งมูลนิธิผาแดงเพื่อพัฒนาคุณภาพชีวิตประชาชน บริษัทฯ
ได้สนับสนุนงบประมาณจำนวนประมาณ 20 ล้านบาท ในช่วงระยะเวลา 5 ปีที่ผ่านมา
เพื่อสนับสนุนการดำเนินงานของผาแดงฯ ต่อการพัฒนาคุณภาพชีวิตของชุมชนในพื้นที่ชนบท
โดยการทำงานของมูลนิธิผาแดงฯ จะสนับสนุนกิจกรรมด้านสุขภาพ สวัสดิการชุมชน
การพัฒนาอาชีพและการศึกษา โดยหลายกิจกรรมนี้จะดำเนินการผ่านกองทุน 60
ปีครองราชย์เพื่อสุขภาพและสวัสดิการชุมชน สำหรับการส่งเสริมอาชีพนั้น มูลนิธิผาแดงฯ
ได้ร่วมส่งเสริมงานหัตถกรรมผ้าทอมือด้วยกี่เอวของชาวกะเหรี่ยงในหมู่บ้านพะเด๊ะ
และหมู่บ้านถ้ำเสือ ซึ่งเป็นหมู่บ้านที่ติดกับเหมืองผาแดง โดยบริษัทฯ และมูลนิธิผาแดงฯ
ยังได้ร่วมกับหน่วยราชการท้องถิ่น องค์กรท้องถิ่นต่างๆ เพื่อสนับสนุนการดำเนินงานดังกล่าวร่วมกัน

โครงการในอนาคต

เนื่องจากต้นทุนวัตถุดิบแร่เป็นหนึ่งในปัจจัยสำคัญต่อผลกำไรของบริษัทฯ
โครงการในอนาคตในระยะสั้นและระยะกลางของบริษัทฯ
จะมุ่งเน้นไปในการหาแหล่งวัตถุดิบแร่เพิ่มเติมจากเหมืองแร่ที่มีอยู่ และจากแหล่งอื่นๆ
และส่งเสริมการแยกธาตุโลหะมีค่าพลอยได้จากแร่ โครงการดังกล่าวได้แก่

- การได้แร่เพิ่มเติมจากคำขอประทานบัตรที่ 8/2553 ซึ่งอยู่ทางตอนเหนือเหมืองแม่สอด
ของบริษัทฯ และคาดว่าจะมีแร่สำรองเพิ่มให้บริษัทฯ อีกเป็นเวลา 1 ปี

- มีการจัดหาแหล่งแร่สังกะสีโดยผ่านทางการลงทุนในวิธีต่างๆ อาทิ เช่น การร่วมทุน
สัญญารับซื้อโดยตรง และการเป็นหุ้นส่วนในเหมือง

- การหาสังกะสีออกไซด์ (crude oxide)
มาใช้เป็นวัตถุดิบป้อนโรงถลุงโดยผ่านทางสัญญารับซื้อโดยตรงกับผู้ผลิตภายในประเทศ

บริษัทฯ ได้ลงทุนในการวิจัยและพัฒนาเพื่อส่งเสริมโครงการใหม่ๆ เพื่อที่จะเพิ่มประสิทธิภาพ
และความคล่องตัวของโรงถลุงของบริษัทฯ ได้แก่

- พัฒนาคุณภาพ และเพิ่มปริมาณการใช้แร่สังกะสีที่ผ่านกระบวนการล้างแร่แล้ว (Washed Oxide)
การหาวัตถุดิบแร่ที่ราคาถูก เพื่อป้อนให้แก่โรงถลุงสังกะสีของบริษัทฯ ที่จังหวัดตาก

- ผลิตภัณฑ์พลอยได้อื่นๆ เช่นหัวแร่ตะกั่ว และเงินที่มีปนมากับแร่สังกะสี
เพื่อจำหน่ายทำรายได้เพิ่มเติม

1.  ข้อมูลทั่วไป

(1) บริษัท ผาแดงอินดัสทรี จำกัด (มหาชน)
ประกอบธุรกิจเกี่ยวกับการทำเหมืองแร่และถลุงแร่สังกะสี โดยสำนักงานกรุงเทพตั้งอยู่ที่อาคารซีทีไอ
ทาวเวอร์ ชั้น 26-27 เลขที่ 191/18-25 ถนนรัชดาภิเษก แขวงคลองเตย เขตคลองเตย
กรุงเทพฯ 10110 ทะเบียนเลขที่ 0107537000467 (เดิมเลขที่ บมจ. 293) Home Page :
www.padaeng.com โทร. 0 2695 9499 โทรสาร 0 2695 9495 E-mail :
woratipr@padaeng.co.th ปัจจุบันมีทุนจดทะเบียนที่ชำระแล้ว 2,260,000,000 บาท
คิดเป็นหุ้นจดทะเบียนที่ชำระแล้ว 226,000,000 หุ้น ในราคาหุ้นละ 10 บาท

(2) ชื่อ สถานที่ตั้งสำนักงานใหญ่ ประเภทธุรกิจ โทรศัพท์ โทรสาร
จำนวนและชนิดของหุ้นที่จำหน่ายได้แล้วทั้งหมดของบริษัทที่บริษัท ผาแดงอินดัสทรี จำกัด (มหาชน)
ถือหุ้นตั้งแต่ร้อยละ 10 ขึ้นไป

2.1 บริษัท ผาแดงพร็อพเพอร์ตี้ส์ จำกัด สถานที่ตั้งสำนักงานใหญ่ เลขที่ 191/18-25 อาคารซีทีไอ
ทาวเวอร์ ชั้น 26-27, ถนนรัชดาภิเษก แขวงคลองเตย เขตคลองเตย กรุงเทพมหานคร 10110
โทรศัพท์ 02 695-9499 โทรสาร 02 695-9495 ประเภทธุรกิจ
พัฒนาที่ดินและประกอบนิคมอุตสาหกรรม จำนวนหุ้นทั้งหมด 800,000 หุ้น มูลค่าหุ้นละ 100 บาท
รวมเป็นทุนจดทะเบียนที่ชำระแล้วเต็มมูลค่า 80,000,000 บาท เป็นหุ้นสามัญชนิดเดียว

2.2 บริษัท ภูเทพ จำกัด สถานที่ตั้งสำนักงานใหญ่ เลขที่ 191/18-25 อาคารซีทีไอทาวเวอร์ ชั้น
26-27, ถนนรัชดาภิเษก แขวงคลองเตย เขตคลองเตย กรุงเทพมหานคร 10110 โทรศัพท์ 02
695-9499

โทรสาร 02 695-9495 ประเภทธุรกิจ สำรวจและทำเหมืองแร่ทองแดง และแร่เศรษฐกิจอื่นๆ
จำนวนหุ้นทั้งหมด 4,606,286 หุ้น มูลค่าหุ้นละ 62 บาท
รวมเป็นทุนจดทะเบียนที่ชำระแล้วเต็มมูลค่า 285,589,732 บาท เป็นหุ้นสามัญชนิดเดียว

2.3 บริษัท ผาแดงอินดัสทรี (ประเทศลาว) จำกัด สถานที่ตั้งสำนักงานใหญ่ แม่โขง อพาร์ตเมนต์
ห้อง 2223 ถนนหลวงพระบาง แขวงเวียงจันทน์ สปป. ลาว โทรศัพท์ 007 856 21 250137
โทรสาร 007 856 21 250137 ประเภทธุรกิจ
สำรวจและทำเหมืองแร่สังกะสีและโลหะพื้นฐานในประเทศลาว จำนวนหุ้นทั้งหมด 1,273,000
เหรียญสหรัฐฯ ชำระแล้ว 743,000 เหรียญสหรัฐฯ เป็นหุ้นสามัญชนิดเดียว

2.4 บริษัท ผาแดงอินเตอร์เนชั่นแนลไมนิ่ง จำกัด สถานที่ตั้งสำนักงานใหญ่ เลขที่

191/18-25 อาคารซีทีไอ ทาวเวอร์ ชั้น 26-27, ถนนรัชดาภิเษก แขวงคลองเตย เขตคลองเตย
กรุงเทพมหานคร 10110 โทรศัพท์ 02 695-9499 โทรสาร 02 695-9495 ประเภทธุรกิจ
สำรวจและพัฒนาการทำเหมืองแร่ในประเทศเวียดนาม จำนวนหุ้นทั้งหมด 1,000 หุ้น มูลค่าหุ้นละ
100 บาท รวมเป็นทุนจดทะเบียนที่ชำระแล้ว เต็มมูลค่า 100,000 บาท เป็นหุ้นสามัญชนิดเดียว

2.5 บริษัท แม่สอดพลังงานสะอาด จำกัด สถานที่ตั้งสำนักงานใหญ่ เลขที่ 191/18-25 อาคาร
ซีทีไอ ทาวเวอร์ ชั้น 26-27, ถนนรัชดาภิเษก แขวงคลองเตย เขตคลองเตย กรุงเทพมหานคร
10110 โทรศัพท์ 02 695-9499 โทรสาร 02 695-9495 ประเภทธุรกิจ ผลิตเอทานอลจากอ้อย
จำนวนหุ้นทั้งหมด 67,500,000 หุ้น มูลค่าหุ้นละ 10 บาท
รวมเป็นทุนจดทะเบียนที่ชำระแล้วเต็มมูลค่า 675,000,000 บาทเป็นหุ้นสามัญชนิดเดียว

2.6 บริษัท ต้นสังกะสี จำกัด (บริษัทจดทะเบียนในประเทศสิงคโปร์) สถานที่ตั้งเลขที่ 19
ถนนเคพเพล # 03-05 อาคารจิตโปห์ สิงคโปร์ 089058 โทรศัพท์ (65) 6372 0092 โทรสาร
(65) 6372 0091 ประเภทธุรกิจ สำรวจและทำเหมืองแร่โลหะพื้นฐาน จำนวนหุ้นทั้งหมด 10,000
หุ้น มูลค่าหุ้นละ 1 เหรียญสหรัฐฯ รวมเป็นทุนจดทะเบียนที่ชำระแล้วเต็มมูลค่า 10,000
เหรียญสหรัฐฯ เป็นหุ้นสามัญชนิดเดียว

 (3) บุคคลอ้างอิงอื่น ๆ

  3.1 นายทะเบียนหุ้นสามัญ

  บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย ถนนรัชดาภิเษก เขตคลองเตย กรุงเทพฯ 10110

  โทรศัพท์ : 0-2229-2800 โทรสาร : 0-2654-5427

  TSD Call center : 0-2229-2888

  E-mail: TSDCallCenter@set.or.th

  Website: www.tsd.co.th

  3.2 ผู้ตรวจสอบบัญชี

  นายชาญชัย ชัยประสิทธิ์ ผู้สอบบัญชีรับอนุญาต เลขที่ 3760

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

179/74-80 อาคารบางกอกซิตี้ทาวเวอร์ ชั้น 15

  ถนนสาทรใต้ เขตสาทร กรุงเทพฯ 10120

โทรศัพท์ 0-2286-9999 โทรสาร 0-2286-5050

3.3 ที่ปรึกษาทางกฎหมาย

- ไม่มี -

  3.4 ที่ปรึกษาหรือผู้จัดการภายใต้สัญญาการจัดการ

  นายผดุงเดช อินทรลักษณ์

  ที่ปรึกษาด้านการเงิน